Somalida sodir bo‘lgan portlashlarda kamida 18 kishi halok bo‘ldi

23-fevral, juma kuni Somali poytaxti Mogadishoda sodir bo‘lgan portlash oqibatida 18 kishi halok bo‘ldi. Bu haqda “Al-Jazira” telekanaliga tayanib, “RIA Novosti” xabar berdi.

Ma’lum qilinishicha, portlovchi qurilma o‘rnatilgan avtomobillar portlab ketgan. Avtomobillardan biri prezident saroyi yaqinida, ikkinchisi esa mehmonxona oldida portlagan. Shundan so‘ng o‘q ovozlari ham eshitilgan.
Shuningdek, jarohat olgan 20 nafar odam shifoxonaga yetkazilgan.
Portlash bo‘yicha mas’uliyatni “Ash-Shabab” terrorchilik tashkiloti o‘z bo‘yniga oldi.